
Projektni zadatak 
Predmet nabavke predstavlja usluga koja obuhvata:
a) praćenje strukture emitovanog programa i gledanosti programa za utvrđeni broj televizijskih emitera, bez prekida, 24 sata, 365 dana;
b) unos podataka koji omogućavaju analizu programa na način da se za svakog emitera pojedično obezbjeđuju sljedeći podaci: 
· Vremenski pečat (time code) programske šeme, koji podrazumijeva naziv, vrijeme početka i završetka svakog pojedinačnog programskog sadržaja, ukupno trajanje izraženo u satima, minutima i sekundama;
· Količina oglašavanja, koja podrazumijeva vrijeme početka i završetka oglasnih blokova, ukupno trajanje izraženo u minutama i sekundama, bez obzira da li su oglasni blokovi realizovani između ili tokom trajanja pojedinačnih programskih sadržaja;
· Podaci o oglasnom sadržaju emitovanom unutar oglasnih blokova, uključujući i blokove političkog oglašavanja u vrijeme trajanja izborne kampanje, koji podrazumijevaju naziv/opis oglasnog sadržaja, vrijeme početka i završetka, trajanje pojedinačnog oglasnog sadržaja i podatak o oglašivaču, a saglasno čl. 82 Zakona o audiovizuelnim medijskim uslugama („Sl. list CG“, br. 54/24);
· Podaci o gledanosti informativnih sadržaja i oglasnih blokova u smislu Pravilnika o programskim standardima u radijskim i televizijskim programima („Sl. list CG“, broj 121/24) i Pravilnika o komercijalnim audiovizuelnim komunikacijama u audiovizuelnim medijskim uslugama  („Sl. list CG“, broj 121/24 i 104/25);
c) Pregled podataka iz tačke b) putem instalacije desktop aplikacije ili davanjem pristupa odgovarajućoj online aplikaciji;
d) Kreiranje različitih izvještaja uz mogućnost izbora generisanih podataka i izvoz izvještaja u format Microsoft Office Excel datoteke.
Područje primjene
Praćenje i analiza programa se sprovodi za sljedeće televizijske emitere: Prvi, Drugi i Parlementarni program Televizije Crne Gore (TVCG1, TVCG2 I TVCG3), Televizija Prva, Televizija Vijesti, TV Nova M, TV Adria.
Ukoliko neki od navedenih televizijskih emitera prestane da svoj program emituje putem registrovanih javnih elektronskih komunikacionih mreža, prestaje obaveza ponuđača za pružanjem servisa analize programa tog emitera.
Opis funkcionalnosti
Početak pružanja usluge je najkasnije 5 radnih dana od dana zaključenja ugovora.
Servis podrazumijeva postojanje tehničkih kapaciteta ponuđača za snimanje utvrđenog broja televizijskih emitera, dnevno praćenje strukture emitovanog programa i gledanosti programa za utvrđeni broj televizijskih emitera, bez prekida, 24 sata, 365 dana. 
Ažuriranje podataka dobijenih pregledom i analizom snimljenih programa može biti sa zadrškom od najviše tri dana od trenutka emitovanja.
Pregled podataka se obezbjeđuje putem instalacije odgovarajuće desktop aplikacije ili davanjem pristupa odgovarajućoj online aplikaciji sa integrisanim gore opisanim podacima, na način da se korisniku omogućava kreiranje različitih izvještaja uz mogućnost izvoza generisanih izvještaja u format Microsoft Office Excel datoteke.
Pristup desktop ili online aplikaciji se obezbjeđije za neograničen broj pojedinačnih korisnika – radnih stanica autorizovanih od strane Agencije za audiovizuelne medijske usluge.  

Ponuđač mora isporučiti odgovarajuću korisničku dokumentaciju (Uputstvo za korišćenje - User Guide) u pisanoj formi i elektronskom formatu. 
Korisnička dokumentacija mora biti razrađena na nivou procesa i na nivou specifičnih  funkcija servisa.
Korisnička dokumentacija mora biti isporučena na crnogorskom jeziku u elektronskom obliku u formatu Microsoft Office Word datoteke.

Ponuđač će tokom instalacije servisa, sprovesti besplatnu obuku za korisnike Agencije za audiovizuelne medijske usluge, po zahtjevu Naručioca, 7 dana od dana upućivanja zahtjeva.
Precizni detalji o planu i načinu sprovođenja obuke će biti definisani i usaglašeni tokom realizacije usluge.

Ponuđač mora obezbijediti i sprovesti minimalno sljedeće mjere i aktivnosti na osiguranju  kvaliteta predmeta nabavke:
1. Ponuđač će instalirati i konfigurisati sav softver potreban za korišćenje servisa na postojećem hardveru u Agenciji za audiovizuelne medijske usluge.
2. Ponuđač obezbjeđuje testiranje softvera u trajanju od 30 dana.
3. Ponuđač će kontinuirano tokom korištenja servisa vršiti uklanjanje grešaka prijavljenih od strane Agencije za audiovizuelne medijske usluge, u roku od najviše 5 dana od dana prijave greške.
4. Ponuđač će dostaviti izjavu o uspostavljenom sistemu kontrole ispravnosti  podataka, sa opisom sistema kontrole. 

